ISIGIDIMI SAMAXOSA, JANUARY 1, 1880.

3

ayiwuvulanga umlomo wako, ngamana u-Satana awuvale.” Ute lomntu, womelezekile yilompendulo. Ndiyatemba ukuba undivisisile. Ukuba siyeva ukuba sinamandla okulu feza utumo esitunywe ngalo, masihambise ngokushumayela. Ukutsho anditeti wona amandla emfundo, nditeta ukuva ukuba situnywa ngu Tixo, nditi masihambise ngokushumayela. Ukuba umntu uteta into ayiyalezwe ngu Tixo, usuke abe nesitunzi, kanga ngokude nabagxeki (xa bengekabi zizo ihangu) bazihlonele iperule aziposa endleleni yabo. Ukuba abashumayeli basuswa ngu Tixo ukuba bashumayele wobanika amandla. Kuba yena engazanga atume umntu, ngapandle kokumnika amandla okuwenza lomsebenzi amtume wona.

Ndiva futi kusitiwa masibavele abantu balamaxesha ango- ku, abalipikayo ilizwi. Andivani nayo lonto mna. Into emaniyitete ebantwini yile yokuti—“ Eli lilizwi lika Tixo nimelwe kukulikolwa.” Enye into eningafike nibaxelele yona yile yokuba bayakuposwa esihogweni ukuba abakolwa. Inteto zezikulu ezitile eziyipikayo lonto azikunceda luto. Ningaba mhlaumbi nina niti aniqinisekile, ukuka ninjalo ningaba akuko nto niya kuyisebenza. U-Mr. Luther waye namandla ngokuba waye qinisekile, nani qinisekani ukuba nifuna amandla. Shumayelani into enikolwayo yiyo. “ Ndikoliwe ; kuko lento nditetileyo.” Mna ukuba bendi- ngakolwa bendiya kusuka ndipume kulomsebenzi wobu Fundisi ndifune Shishini limbi. Andingede ndingene kubumenemene bokushumayela into, kanti andikolwa nam bubunyaniso bayo.

Indawo yokugqibela endingayitetayo kuni, yile yokuba ninganeli ukuti nivane no-Tixo, nivane neziqu zenu nipele ngezo ndawo. Hlalani nivana nabantu. Batandeni abo niba fundisayo. Niti nibatanda, niba hlonele. Yihloneleni londoda inwele zicetyiweyo, isand’ ukupuma entolongweni. Akusayi kulunga ukuba nizicingele ukuba, nina ningabantu abapakamileyo abangenako ukushumayela ngapandle. Ningaze nitsho ukuti “ndingabamba Etyalikeni xa unantsi angekoyo.” Mna ndike ndizive izicaka eziti “ anditandi ukwenza into etile netile.” Isuke inkosi yesicaka esinjalo iti “ funa indawo epakamileyo kule.” Hayi, hlalani ninobuhlobo nabantu. Ninge njanganjalo anisoze nipumelele. Ndaka ndabona umhlobo warn ete nqa ngamadolo emanzini eloba intlanzi. Ndite mna “ ndingema na pezu kodonga xa nditiyela intlanzi? ” Upendule umhlobo wam wati “ E- yona ndlela ilungileyo kukuba pakati kwentlanzi ukuze ubambe kakulu.” Kukwanjalo ke kubashumayeli; ukuba bafuna ukubambisa imipefumlo mabaye kungena pakati kwayo. Dubulani ngenkanunu ezingumlilo ukuba shushu. Nive nani ukuba ningafa ningapumelelanga. Ningabi kanti ningabangateni kakulu nokuba abasindiswauga abo nibashumayezayo. Yibani ngabavayo emixelweni yenu ukuba lomipefumlo imelwe kukusindiswa. Ukugqiba ndiyaniyala nditi bambisani ngokushumayela, kuba xa nishumayela pandle nihleli emkondweni we Nkosi yenu.

Umfundisikazi.—U-Miss Janette B. Cameron, wase New York kwelase America, uya kuhamba no mfundisi ongu Rev. Dr. Bushnell, xa abuyela e-Africa. Wati oko ebese ngu mntwana u-Miss Cameron lowo, wabona umfanekiso kwenye yencwadi zesikula se Cawa. Lomfanekiso, waye ungo womzalikazi eposa umntwana wake emlanjeni oyi Granges, ukuba atyiwe ngu rebe. Ubuzile ku mfundisi wake ukuba lomfanekiso uteta ntonina. Ute akuxelelwa, ayaze lonto ipume entliziyweni yake. Ubuye wavuselelwa ngokunye, yinteto ka Dr. Dales, waza wawu kutalela ngakumbi umsebenzi wokulihambisa i-Lizwi kwaba ntsundu. Ubemana etengisa ngentwana ntwana ezihlotyeni zake, ati imalana ayifumeneyo ayinikele ukuba kuncediswe ngayo kumsebenzi wokuquba i-Lizwi. Umnqweno wokunga anga ngu mfundisikazi wavela naye, wakula naye. Kodwa bezininzi intintelo kulomsebenzi wake, ngangoko kude umfundisi, nezihlobo zake zinga momelezi ukuba abe netemba lomnqweno wake. Noko kunjalo aka ncamanga. Wayi gabula indlela, ecanda ebuhlwempini obukulu kunene, laye iliso lake lijonge “ ntweni ’nye,” ke namhla eku mangalisweni kwabo bonke, “ intombazana ingumfundisikazi ” ipuma namhla iwufanele umsebenzi wayo.

U-SIKUKUNI.

Le nkosi ikade ibambene nama Bulu, namhla yoyisiwe. Ute u-Sir Garnet Wolesley, ngosuku Iwama 28 ku November, wayirawula inqaba yake ngemi kosi yake, encediswa nga ma Swazi. Baqale kusasa, kwati emini kwa ngenwa enqabeni yake. Inkosi leyo ibanjiwe, kwabako nento eninzi yabantu bake ebuleweyo. Kwelinye ipepa lapesheya umbali uti:—“ Ebenamadoda angama 5000. Izinto ezimomelezileyo ukuze azale nje indawo ezimiswe ngu Rulumente, zezi:— Ebeke wawoyisa ama Zulu ngapambili; ngonyaka odluleyo woyise ama Bulu aye encediswa nga ma Swazi; wati kamva no Colonel Eowlands, inkosana yama Ngesi, akabi naku moyisa, ngenxa yokubalela kwe langa. Indawo azalileyo, ezivela ku Mhlekazi u- Victoria, zaye zizezi:—(1.) Ukuba alulamele imiteto yama Ngesi, aze arafe. (2). Ukuba ku- nga liwa emhlabeni wake, baze bati abate ba panga impahla, nokuba yeyaba mhlope nokuba yeyaba ntsundu, babanjwe banikelwe ku Rulumente. (3). Ukuba arole kwangoku inkomo ezingama 2500. (4). Ukuba kuya kumiswa kwa oko ibarakisi yama soldati emhlabeni wake. Le nkosi, aku qondakali kakuhle into eku banjwene ngayo nama Ngesi, kuba mhlana waye bambene nama Bulu, ilizwe lase Transvaal lalisapetwe ngawo, kwakusitiwa aya mbandezela, kuba ayemqalile—ngokuti angxamele umhlaba wake, waza yena walwela wona. Ngati na namhla ise kwa yilonto.”

Kuvakala ngoku ukuba usiwe e-Pretoria kwe lase Trans­vaal.

IZIQAMO ZE MFAZWE.

Liti ipepa eli yi *Cape Mercury,* xa liteta ngemfazwe, le ibi sand’ ukubako:—“ Ayi nakutelekelelwa indleko, eveliswe yi mfazwe ngale minyaka mitatu, kuyo i-Koloni. Ngonyaka odluleyo, imali efunyenweyo kwa bantsundu, ngoku rafela izindlu, ibi zi £6,133 kupela. Ngapambili kwe mfazwe lommandla wangase Qonce, ubu ngati ungowona unendyebo, ubu miwe ngabantu abaninzi; nempahla yentlobo zonke, ipila kona. Ngokoku gqibela ukubalwa kwe mfuyo, kwaku funyenwe, kulommandla wase Qonce wodwa, kuko amahashe angama 9,828, inkabi zenqwelo 48,291, inkomokazi 93,290, igusha ezinoboya 446,474, ezine misila 17,856, ibokwe 125,352. Kwe lama Ngqika imali eya kutsalwa ngu Rulumente, iya kuba ngapantsi kakulu, kule ibi fudula izuzwa, kanjalo kwoke kube mzuzu pambi kokuba kubeko intengo enje ngaleyo ibidla ngokubako. Ngoku abantu bangekoyo nje, ayi senaku funyanwa kakuhle into exelwayo. Igusha ngoku seziya kutengwa koma Cradock, inkomo zitengwe kwezinye indawo ezikude. Neyaba rwebi abamhlope impahla inganeno kanye, ku nokwa ngapambili kwe mfazwe. Sekunga kungabako uxolo ngoku, ukuze ilizwe libuye lihlume, nokuze kubuye kuqutywe imisebenzi le yoxolo.

Ngomnyaka one siqendu, i-Koloni icite iponti ezingapezulu kwe sigidi (£1,000,000), ngokutenga oziruluwa nangoku vuza ama sodati, nabanye abalwi, kanti ukubuyekeza lencitakalo ingaka, kufunyanwa ngomnyaka, iponti ezi kumawaka matandatu £6000. Lemali ke yefunyanwa ngokutengiswa ngemihlaba yela kwa Ngqika, nelakwa Gcaleka. Akwaba, u-Mongameli we Koloni (u-Mr. Sprigg) angazi dukisa indawo ezi tetwayo ngabanye, abafuna kwa imfazwe, oko kukuti ukutshatyalaliswa kwo bomi nemfuyo, kuze kubonwe, xa lixolileyo, indleko ye mfazwe.”

Umnqwazi ka Louis Napoleon, i-Tshawe lase France, eliya lalibula- we kwa Zulu, ufunyenwe kwakwa Zulu. Ngoku uno Colonel Villiers Umkonto alibulele ngawo i-Tshawe elo, u-Xabango, umfo owalibulala yo, ugcinwe ngabazalwana bake, besenzela isikumbuzo sokulibulala kwake. Ngoku sewu no Mr. Allison wase Newcastle, e-Natal.